Diari Oficial de la Generalitat Valenciana


Sumari del DOGV 6366, del 30-09-2010 (2010/9820)

Notificació de la sentència dictada en el rotlle d'apel·lació número 1228/2009.
-------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9820


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 1228/2009. [2010/9820]  
Alicia Castilla Romero, secretària judicial de la Secció Desena de l'Audiència Provincial de València, mitjançant aquest edicte faig saber:   
Que en virtut del que s'ha disposat per la resolució del dia de hui, dictada en el rotlle d'apel·lació número 1228/2009, dimanant del judici número 23/2008 sobre mesures fills extramatrimonials, del Jutjat de Primera Instància número 6 de Gandia, s'ha acordat notificar a l'apel·lat rebel que no ha comparegut en aquesta alçada, que es dirà al final, la sentència dictada en el rotlle esmentat, que té l'encapçalament i la dispositiva com segueix:   
«Sentència número 210/2010   
President:   
José Enrique de Motta Carda-España.  
Magistrades:  
Pilar Manzana Laguarda.  
Ana Delia Muñoz Jiménez.  
València, 8 d'abril de 2010  
La Secció Desena de l'Audiència Provincial, en grau d'apel·lació, ha vist les actuacions de mesures fills extramatrimonials contenciós número 000023/2008, seguides davant del Jutjat d'Instrucció número 2 de Gandia (antic Mixt 6), entre les parts següents: d'una banda, com a demandant apel·lant Silvia Martín Capilla, representada per la procuradora Verónica Mariscal Bernal i defesa pel lletrat Vicente Chova Morant, i d'una altra, com a demandat, Aurelio Guerra González, declarat en rebel·lia. Hi és part el Ministeri Fiscal, que s'adhrereix al recurs.   
Hi és ponent la magistrada Ana Delia Muñoz Jiménez.  
Dispositiva   
Estime parcialment el recurs d'apel·lació interposat per la representació de Silvia Martín Capilla, contra la sentència dictada pel Jutjat de Primera Instància número 6 de Gandia en data 13 de febrer de 2009 en les actuacions 000023/2008, i revoque parcialment la dispositiva d'aquesta sentència, en el sentit que ambdós progenitors compartiran la pàtria potestat sobre la menor Mireia Guerra Martín, però atribuint de forma exclusiva l'exercici de la pàtria potestat a la mare Silvia Martín Capilla, i mantinent la resta del pronunciament de la sentència, sense fer una declaració expressa sobre les costes causades en aquesta alçada.  
I quan pertoque, amb la testimoniança literal d'aquesta resolució, torneu les actuacions al jutjat de procedència, perquè conste el que s'ha resolt i als efectes subsegüents, i porteu-ne un altre certificat al rotlle que corresponga.   
Aquesta és la nostra sentència, que pronunciem, manem i firmem».   
I perquè el que s'ha disposat es complisca i valga de notificació a l'apel·lat rebel Aurelio Guerra González, amb la fixació prèvia al tauler d'anuncis d'aquesta Secció Desena i la publicació en el Diari Oficial de la Comunitat Valenciana, expedisc aquest edicte.  
València, 14 d'abril de 2010.- La secretària judicial: Alicia Castilla Romero.